Ասյան զարմացած նայեց ամենափախած, ամենախենթ մորաքրոջը: Չնայած շատ ժամանակ էր անցել ու շատ բան էր տեսել, դեռ կարողանում էր զարմանալ նրա տարօրինակ խոսքերի վրա: Դեռ չէր կարողացել Ֆերիդե մորաքրոջ պոռթկումների հանդեպ հանգստություն պահպանելու մարտավարություն մշւսկել: Ֆերիդե մորաքույրը հոգեկան հիվանդությունների շարքը ծայրեծայր անցնելով' պարանոյայի վրա էր կանգ առել: Ինչքան էլ ջանք էին թափում իրականություն վերադարձնելու համար, նա ավելի էր խենթանում երևի: